Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 19/1995. (XII. 13.) BM rendelet és az 1/1995. (I. 6.) IM rendelet eltérő szabályainak harmonizálása érdekében.
Paragraph Index: 1185

(1) bekezdésében biztosított alapvető jogok védelméhez, illetve az Alkotmány 2. § (1) bekezdése szerinti jogállamisághoz való jogokkal összefüggésben okoz visszásságot. Az országgyűlési biztos megállapította azt is, hogy a vizsgálat során a szabadság korlátozása körében feltárt visszásságok oka az volt, hogy a hatályos jogszabályok nem tartalmaznak olyan speciális rendelkezéseket, amelyek alkalmasak lennének a nemzetközi légijáratokkal érkező, illetve továbbinduló külföldiek határátlépésével és idegenrendészeti ellenőrzésével összefüggő, kizárólag a repülőtéren megjelenő élethelyeztek kezelésére. A vonatkozó jogszabályok nem rendelkeznek arról, hogy az idegenrendészeti hatóságok milyen kényszerintézkedéseket alkalmazhatnak az úti okmány nélkül érkező, illetve hamis vagy hamisított úti okmánnyal rendelkező külföldiek által elrejtett hiteles okiratok felkutatására. Nem szabályozzák azt sem, hogy a légitársaságnak mennyi időn belül kell a külföldit elszállítania. A beutazásra vagy átszállásra jelentkező külföldieknek a repülőtér területén — a tranzitzónában, illetve a közösségi szálláson — tartásával megvalósuló szabadságkorlátozását a magyar jog nem ismeri. Az említett szabadságkorlátozás jogcímét, fenntartásának indokait, azok felülvizsgálatának módját, maximális időtartamát nem szabályozza. A megfelelő törvényi rendelkezések hiánya szintén alkotmányos visszásságokat okoz. Az országgyűlési biztos a vizsgálat részeként a külföldiekkel napi kapcsolatban álló útlevélkezelők és a közösségi szálláson szolgálatot teljesítő határőrök munkakörülményeit is megvizsgálta. A lőfegyver az útlevélkezelők alapfelszereléséhez tartozik, akiknek évente egyszer lőgyakorlaton kell résztvenniük; ilyenkor legfeljebb 5 lőszert lőhetnek ki. A vizsgálat adatai szerint aki az előírt minimumot kevesebb lövéssel teljesítette, annak a fennmaradó lőszert — takarékossági okból — nem szabad kilőnie. Olyan útlevélkezelővel is találkoztunk, aki két éve nem volt lőgyakorlaton. Az útlevélkezelők fegyverhasználati jártasságára figyelemmel az országgyűlési biztos megállapította, hogy a lőfegyverrel megvalósuló munkavégzésük az utasoknak a biztonságát veszélyezteti. 2000/88/II. szám A vizsgálat során feltárt alkotmányos visszásságok megszüntetésére az országgyűlési biztos 1999 decemberében ajánlást tett a belügyminiszternek, az igazságügyi miniszternek és a Határőrség országos parancsnokának. Az országgyűlési biztos kezdeményezte továbbá, hogy a belügyminiszter és az igazságügyi miniszter — a legfőbb ügyész bevonásával — vizsgálják meg a repülőtéren elkövetett, tiltott határátlépéssel összefüggő közokirat-hamisításokkal kapcsolatban indult büntetőeljárások tapasztalatait és kezdeményezzék az úti okmányok lefoglalására vonatkozó jogszabályi előírások, illetve a visszairányítás alatt álló külföldiek mielőbbi visszaszállítására vonatkozó kötelezettségek közötti összhang megteremtéséhez szükséges törvénymódosítást. Az ajánlásokkal kapcsolatos válaszadásra nyitva álló határidő még nem telt el (OBH 222/1998.). 4.3.10. A sorkatonák, valamint a hatóságok hivatásos állományú tagjainak emberi jogai Utóvizsgálatban értékelte a biztos helyettese a tűzszerészek körében 1997-ben végzett átfogó vizsgálatának következményeit. Megállapította, hogy a tűzszerészek helyzetére vonatkozó, általa javasolt alapvető jogszabályok hatályba léptek. Új Tűszszerészeti Szakutasítás rendelkezik a robbanószerkezetek biztonságos szállításának feltételeiről és a biztonsági előírásokról. A sorállományú katonák már nem látnak el tűzszerészeti feladatokat. A veszélyességi pótlékokat felemelték. Az egyéb anyagi ráfordításokat igénylő ajánlások teljesítése azonban elmaradt. Indítványának megfelelően növelték ugyan a létszámot, de az álláshelyek fele nincs betöltve. Az utóvizsgálati jelentésben részben megismételt ajánlások teljesítését az illetékesek 2000-re ígérték (OBH 6883/1997.). Az állampolgári jogok biztosának helyettese 1997-ben átfogó vizsgálatot végzett a sorkatonák és a hivatásosok emberi jogi helyzetéről. Ennek utóvizsgálatára 1999-ben került sor (OBH 6038/1999.). Az utóvizsgálat megállapította, hogy a korábbi ajánlások jelentős része nem teljesült, ezért azokra tíz új, illetve megismételt indítványban hívta fel az illetékesek figyelmét. A sorkatonák folyamatosan fennálló kiszolgáltatott helyzetéről egy konkrét panasz vizsgálata során is meggyőződhetett. Kiderült, hogy egy-egy hetes váltásokban 4-4 sorkatonára bízták egy használaton kívüli laktanya őrzését. Megállapította, hogy a feladat ellátása a szakmai feltételek, a folyamatos ellenőrzés hiánya, az objektum adottságai miatt lehetetlen. A sorkatonák számára nem biztosítják az egészséges, megfelelő minőségű táplálékot, ivóvizet, tisztálkodási és más higiénés szükségleteik kielégítése megoldatlan. Maguk az érintettek is úgy nyilatkoztak, hogy fegyver nélkül vagyonvédelmi feladatokat nem lehet ellátni, a szolgálatteljesítés körülményei pedig mindenki számára elfogadhatatlanok. A kialakult helyzetért való felelősség megállapításával a biztos általános helyettese nem foglalkozott, jelentését azonban megküldte az illetékes katonai ügyészségnek. A feltárt alkotmányos visszásságok orvoslására ajánlásokat tett a honvédelmi miniszternek (OBH 3228/1999.). A sorkatonák korábbi aktuális helyzete az említettek miatt tehát nem volt ismeretlen a biztos általános helyettese előtt, amikor decemberben a clamidia-járványról és a gennyes agyhártyagyulladásról értesült. Ezért haladéktalanul elrendelte a vizsgálatot az alföldi kiképzőközpontban, Kalocsán és Szabadszálláson. A vizsgálat célja az volt, hogy megállapítsa, a megbetegedés visszavezethető-e valamilyen visszásságra, illetve a honvédség illetékes szervei meg tettek-e minden szükséges intézkedést a járvány, főleg az agyhártyagyulladás laktanyán belüli és kívüli terjedésének megakadályozására (OBH 6016/1999.). A meghallgatásokból és a helyszíni tapasztalatokból az általános helyettes arra a következtetésre jutott, hogy a sorkatonák által jelzett és nagyrészt a parancsnokuk által is elismert kifogásolható elhelyezési és szolgálatteljesítési körülmények is hozzájárulhattak a fertőző megbetegedések feltűnő mértékű elterjedéséhez, ezért az egészséges környezet és a legmagasabb szintű lelki és testi egészség alkotmányos jogával összefüggésben e miatt visszásság keletkezett. Mivel a problémák jelentős része a honvédségnél általános jellegű, ezért azokkal az országgyűlési biztos általános helyettese újabb utóvizsgálatokban foglalkozik. Megállapította továbbá azt is, hogy a hétvégi eltávozások engedélyezési eljárásában súlyos anomáliák voltak észlelhetők. A hatályos törvény a nőtlen katonáknak csak havi egy, a nős katonáknak pedig két eltávozást tesz alanyi jogon lehetővé, a további eltávozások indokolás nélkül adhatók vagy megtagadhatók. Az említett laktanyákban az orvosi ellátást igénybe vevő sorkatonákat a hétvégi eltávozás megvonásával sújtották vagy fenyegették meg. Ezzel a gyakorlattal a betegeket is arra ösztönözték, hogy ne forduljanak orvoshoz. Ezért fordulhatott elő a kalocsai kiképzőközpontban, hogy sok beteg katona nem vett igénybe orvosi ellátást. Így őket nem kezelték, illetve nem különítették el, ezért kórokozó-hordozóként a fertőzéseket továbbterjeszthették, például úgy is, hogy konyhai munkán vettek részt. Az országgyűlési biztos általános helyettese szerint ez a gyakorlat hozzájárult a kiképzőközpontban kialakult súlyos közegészségügyi helyzethez. A vizsgálat megállapította azt is, hogy valójában nem beteg sorkatonák is jelentkeztek orvosi ellátásra azért, hogy magukat egyes szolgálati feladatok alól kivonják. A valóban betegeket azonban nem lehet kollektív informális fenyítésben részesíteni csak azért, mert vannak vagy lehetnek olyanok is, akik a jogaikkal visszaélnek. A kialakult helyzetben egy korábban más vizsgálatokban is észlelt, korszerűtlen és adott esetben súlyos következményekkel járó jogi problémára is fény derült. Az Állami Népegészségügyi és Tisztiorvosi Szolgálat országos közegészségügyi járványügyi felügyeleti jogköre alól a hatályos jogszabály kivonja a fegyveres erők — határőrség, honvédség, 2000/88/II. szám rendőrség, vám- és pénzügyőrség, nemzetbiztonság és a büntetés-végrehajtás — által működtetett objektumokat. A fegyveres erők közegészségügyi feladataikat saját egészségügyi szolgálatuk útján látják el. Az ÁNTSZ számára ezeken

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes